CELEX: 62020TN0064
Language: fi
Date: 2020-02-03 00:00:00
Title: Asia T-64/20: Kanne 3.2.2020 – Deutsche Telekom v. komissio

23.3.2020   
            
            
               FI
            
            
               Euroopan unionin virallinen lehti
            
            
               C 95/42
            
         
      Kanne 3.2.2020 – Deutsche Telekom v. komissio
      (Asia T-64/20)
      (2020/C 95/51)
      Oikeudenkäyntikieli: englanti
      
         Asianosaiset
      
      
         Kantaja: Deutsche Telekom (Bonn, Saksa) (edustaja: asianajajat C. von Köckritz, U. Soltész ja M. Wirtz)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.7.2019 annetun komission päätöksen C(2019) 5187 final – Vodafone/Certain Liberty Global Assets
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäisen kanneperusteen mukaan komissio rikkoi EY:n sulautuma-asetuksen (1) 2 artiklan 2 ja 3 kohtaa, koska se hyväksyi liiketoimen, joka johti sulautuneen yhteisön määräävään markkina-asemaan ja tehokkaan kilpailun olennaiseen esteeseen monen asunnon kiinteistöistä koostuville asiakkaille tarkoitettujen TV-signaalin lähetysten vähittäismyynnin Saksan markkinoilla. Komission johtopäätelmä siitä, että osapuolet eivät olleet tämänhetkisiä (välittömiä tai välillisiä) eivätkä mahdollisia kilpailijoita ennen liiketoimea ja että liiketoimi ei johtaisi kilpailuolosuhteiden merkittävään heikkenemiseen, on arvioinniltaan ilmeisen virheellinen. Erityisesti on huomattava, että komissio ei ottanut huomioon niitä kielteisiä vaikutuksia, joita sulautuneen yhteisön ylivoimaisesta markkina-asemasta aiheutuu TV-kanavien hankinnan ja TV-signaalin lähetysten tukkutoimitusten markkinoilla monen asunnon kiinteistöjen markkinoilla.
               
            
                  2)
               
               
                  Toisen kanneperusteen mukaan komission johtopäätös siitä, että yhden asunnon kiinteistöistä koostuvien asiakkaiden markkinoille ei syntynyt tehokkaan kilpailun olennaista estettä, on niin ikään arvioinniltaan ilmeisen virheellinen, erityisesti sen vuoksi, että myös se perustuu olettamalle siitä, että osapuolet eivät olleet merkittävässä määrin kilpailutilanteessa toisiinsa nähden ennen liiketoimea. Liiketoimi johtaa määräävään markkina-asemaan ja tehokkaan kilpailun olennaiseen esteeseen markkinoilla, jotka koostuvat yhden asunnon kiinteistöistä, joissa on ainoastaan kaapeli-TV ja IPTV.
               
            
                  3)
               
               
                  Kolmannen kanneperusteen mukaan komission johtopäätöksessä, joka koskee sulautuneen yhteisön kykyä ja halua vahingoittaa Tele Columbusta ja muita TV-signaalin vähittäismyynnin tarjoajia, jotka ovat riippuvaisia sulautuneen yhteisön tarjoamasta TV-signaalin välityspalvelusta, on useita oikeudellisia virheitä ja ilmeisiä arviointivirheitä.
               
            
                  4)
               
               
                  Neljännen kanneperusteen mukaan komission arviointi liiketoimen vaikutuksista TV:n tukkumarkkinoille on puutteellinen ja ilmeisen virheellinen. Kantaja katsoo erityisesti, että komissio katsoi virheellisesti, että sulautuneella yhteisöllä ei olisi halua sulkea sen kilpailijoilta pääsyä sisältöön ja että tällaisella sulkemisella ei olisi merkittäviä haitallisia vaikutuksia yhden tai monen asunnon kiinteistöistä koostuville asiakkaille tarkoitettujen TV-signaalin lähetysten myöhemmän vaiheen vähittäismyynnin. Komissio myös jätti arvioimatta sulautuneen yhteisön kyvyn ja halun vahingoittaa kuluttajien vahingoksi myöhemmän vaiheen kilpailijoita vaikeuttamalla muulla tavoin niiden pääsyä digitaalisia toimintoja sisältävään TV-sisältöön (esim. ohjelman välitön aloitus, pysäytys jne.) sen sijaan, että se sulkisi pääsyn kokonaan.
               
            
                  5)
               
               
                  Viidennen kanneperusteen mukaan komissio teki ilmeisen arviointivirheen, koska se katsoi, että liiketoimi, sellaisena kuin se oli muutettuna Vodafonen tarjoamilla sitoumuksilla, ei johtanut tehokkaan kilpailun olennaiseen esteeseen TV:n tukkumarkkinoilla. Koska nämä sitoumukset eivät täytä komissio korjaavista toimenpiteistä antaman tiedonannon vaatimuksia ja koska niillä ei poistettu tehokkaan kilpailun olennaista estettä, joka liiketoimesta aiheutui mainituilla ja muilla markkinoilla, komission hyväksyvällä päätöksellä rikotaan sulautumisasetuksen 2 artiklan 3 kohtaa.
               
            
         (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EUVL 2004, L 24, s. 1).